प्रोड्यूसर हिमांशु शेखर बताते हैं कि साया वीडियो एलबम एक शख्स के साया की तरह हर वक्त परिवार के साथ रहने की कहानी है। इसमें दिखाया गया है कि परिवार के प्रेम में किस हद तक जाकर त्याग किया जा सकता है। गाने की शूटिंग शानदार विदेशी लोकेशन पर की गई। इसे थाईलैंड के कराबी और आसपास के चार आईलैंड पर फिल्माया गया है। ऑसम रिकॉड्स के म्यूजिक कंसल्टेंट और पंजाबी फिल्मों के मशहूर संगीतकार सचिन आहूजा ने बताया कि इस गाने के जरिए यूथ को टारगेट किया गया है। इसे यूथ सेंगमेंट की पसंद के मुताबिक तैयार किया गया है।